A következő két évben pénzügyi okok miatt nem vettek részt, viszont 2011-ben a visszatérés mellett döntöttek. A továbbjutás ekkor sem sikerült, viszont ezúttal három országot is meg tudtak előzni. 2012-ben is belső kiválasztással döntöttek Valentina Monetta mellett, aki ismét nem lett döntős. Az énekesnő képviselte a miniállamot a következő két évben is. 2013-ban az elődöntő 11. helyén végeztek. A következő évben végre sikerült továbbjutniuk, bár igaz, hogy az elődöntő 10. helyén, és a döntőben 24.-ek lettek. 2015-ben korábbi junior eurovíziós duetteztek, nekik sem sikerült továbbjutniuk, csak úgy, mint a következő évben. 2017-ben ismét Valentina Monetta képviselte az országot, immár a negyedik alkalommal, ismét kiestek az elődöntőben. A 2018-ban sem sikerült a törpeállamnak továbbjutnia a döntőbe. 2019-ben visszatért Serhat, aki 2016-ban képviselte őket, és másodjára továbbjutottak a döntőbe, ahol az eddigi legjobb eredményüket szerezték meg, 19.-ek lettek.